stanford-oval/wikipedia huggingface dataset:
Abigail Irozuru

Abigail Irozuru vuonna 2020.
Abigail Irozuru (s. 3. tammikuuta 1990) on brittiläinen yleisurheilija, jonka päälaji on pituushyppy. Hän on parhaimmillaan sijoittunut MM-kilpailuissa seitsemänneksi.
Irozuru sijoittui kahdeksanneksi alle 20-vuotiaiden MM-kilpailuissa 2008. Kesäkuussa 2012 hän hyppäsi Sofiassa ennätyksekseen 680 cm mutta samana vuonna Helsingin EM-kilpailuissa hän hyppäsi vain 619 cm eikä päässyt karsinnasta loppukilpailuun. Vuonna 2016 hän lopetti kilpauransa mutta palasi kentille pari vuotta myöhemmin. Vuonna 2019 hän sijoittui sisäratojen EM-kilpailuissa seitsemänneksi tuloksella 650 cm, voitti elokuussa Birminghamissa Britannian-mestaruuden ennätystuloksellaan 686 cm ja sijoittui Dohan MM-kilpailuissa seitsemänneksi tuloksella 664 cm hypättyään karsinnassa 670 cm. Vuodelle 2021 siirretyissä Tokion olympialaisissa hän oli yhdestoista tuloksella 651. Hän karsiutui loppukilpailusta Münchenin EM-kilpailuissa 2022.
Parhaat tulokset pituushypyssä kausittain

Päivitetty 10.6.2024
| Vuosi | Tulos | Paikka | Pvm | Huom>  |
| --- | --- | --- | --- | --- |
| 2007 | 611 | Bedford, Iso-Britannia | 23.6. |  |
| 2008 | 618 | Birmingham, Iso-Britannia | 7.6. |  |
| 2009 | 612 | Bedford, Iso-Britannia | 28.6. |  |
| 2010 | 637 | Birmingham, Iso-Britannia | 27.6. |  |
| 2011 | 634 | Birmingham, Iso-Britannia | 31.7. |  |
| 2012 | 680 | Sofia, Bulgaria | 9.6. |  |
| 2013 | 663 | Moskova, Venäjä | 11.6. |  |
| 2014 | 641 | Clermont, Yhdysvallat | 26.4. |  |
| 2015 | 673 | Sheffield, Iso-Britannia | 15.2. | Hallissa |
| 2016 | 662 | El Paso, Yhdysvallat | 30.4. |  |
| 2017 | – | – | – |  |
| 2018 | 660 | Marseille, Ranska | 16.6. |  |
| 2019 | 686 | Birmingham, Iso-Britannia | 25.8. |  |
| 2020 | 660 | Glasgow, Iso-Britannia | 22.2. | Hallissa |
| 2021 | 675 | Tokio, Japani | 1.8. |  |
| 2022 | 659 | Birmingham, Iso-Britannia | 5.8. |  |
| 2023 | 647 | Manchester, Iso-Britannia | 9.7. |  |
1424

| --- | --- |
Vuosisadat: 1200-luku · 1300-luku · 1400-luku · 1500-luku · 1600-luku
Vuosikymmenet: 1390-luku · 1400-luku · 1410-luku · 1420-luku · 1430-luku · 1440-luku 1450-luku · 1460-luku · 1470-luku · 1480-luku · 1490-luku · 1500-luku
Vuodet: 1390 · 1391 · 1392 · 1393 · 1394 · 1395 · 1396 · 1397 · 1398 · 1399 1400 · 1401 · 1402 · 1403 · 1404 · 1405 · 1406 · 1407 · 1408 · 1409 1410 · 1411 · 1412 · 1413 · 1414 · 1415 · 1416 · 1417 · 1418 · 1419 1420 · 1421 · 1422 · 1423 · 1424 · 1425 · 1426 · 1427 · 1428 · 1429 1430 · 1431 · 1432 · 1433 · 1434 · 1435 · 1436 · 1437 · 1438 · 1439 1440 · 1441 · 1442 · 1443 · 1444 · 1445 · 1446 · 1447 · 1448 · 1449 1450 · 1451 · 1452 · 1453 · 1454 · 1455 · 1456 · 1457 · 1458 · 1459 1460 · 1461 · 1462 · 1463 · 1464 · 1465 · 1466 · 1467 · 1468 · 1469 1470 · 1471 · 1472 · 1473 · 1474 · 1475 · 1476 · 1477 · 1478 · 1479 1480 · 1481 · 1482 · 1483 · 1484 · 1485 · 1486 · 1487 · 1488 · 1489 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509
Kuolleita

12. elokuuta: Yongle, Kiinan keisari
11. lokakuuta: Jan Žižka, hussilainen sotapäällikkö
ACT

ACT voi tarkoittaa:
Australian pääkaupunkiterritorio (engl. Australian Capital Territory, ACT)
ACT-koe (engl. American College Testing, ACT), yhdysvaltalainen standardisoitu koe, käytössä kaikkien korkeakoulujen pääsykriteerinä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ACT”, voi hakea sivunnimihaulla, laajalla sivunnimihaulla tai tekstihaulla.
694

| --- | --- |
Vuosisadat: 400-luku · 500-luku · 600-luku · 700-luku · 800-luku
Vuosikymmenet: 590-luku · 600-luku · 610-luku · 620-luku · 630-luku · 640-luku 650-luku · 660-luku · 670-luku · 680-luku · 690-luku · 700-luku
Vuodet: 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609 610 · 611 · 612 · 613 · 614 · 615 · 616 · 617 · 618 · 619 620 · 621 · 622 · 623 · 624 · 625 · 626 · 627 · 628 · 629 630 · 631 · 632 · 633 · 634 · 635 · 636 · 637 · 638 · 639 640 · 641 · 642 · 643 · 644 · 645 · 646 · 647 · 648 · 649 650 · 651 · 652 · 653 · 654 · 655 · 656 · 657 · 658 · 659 660 · 661 · 662 · 663 · 664 · 665 · 666 · 667 · 668 · 669 670 · 671 · 672 · 673 · 674 · 675 · 676 · 677 · 678 · 679 680 · 681 · 682 · 683 · 684 · 685 · 686 · 687 · 688 · 689 690 · 691 · 692 · 693 · 694 · 695 · 696 · 697 · 698 · 699 700 · 701 · 702 · 703 · 704 · 705 · 706 · 707 · 708 · 709
Tapahtumia

Visigoottien kuningas Egica tuomitsi ne juutalaiset orjuuteen, jotka eivät tunnustautuneet kristityiksi.
Kuolleita

Sæbbi, Essexin kuningas
ACT-koe

ACT-koe (lyhenne sanoista American College Testing) on yhdysvaltalainen standardoitu pääsykoe, jota käytetään useissa Yhdysvaltojen yliopistoissa ja korkeakouluissa opiskelijoiden valinnassa. Koe suunniteltiin alun perin vuonna 1959, ja siitä lähtien se on kasvanut suosituksi vaihtoehdoksi SAT-kokeelle.
ACT UP

ACT UP -aktivistit vuonna 1990 mieltään osoittamassa.
ACT UP (AIDS Coalition to Unleash Power) on perustettu vuonna 1987 New Yorkissa Gay and Lesbian Community Services Center -keskuksessa Liike kuvailee itseään "moninaiseksi, ei-poliittiseksi liikkeeksi, jonka yksilöitä yhdistää suuttumus ja sitoumus suoraan toimintaan AIDS-kriisien lopettamiseksi" ("a diverse, non-partisan group of individuals united in anger and committed to direct action to end the AIDS crises").  Liike perustetiin reaktiona Yhdysvaltojen hallinnon tehottomuuteen toimia AIDS-kriisin hillitsemiseksi 1980-luvulla.
ACT UP -liikkeen toiminta on suoraa ja väkivallatonta sekä usein kansalaistottelematonta. ACT UP on tunnettu erityisesti  tehokkaasta kuvallisesta viestinnästään ja sloganeistaan, kuten Silence = Death, Action = Life ja Ignorance = Fear. Myöhemmin liikkeestä on eriytynyt Gran Fury -taiteilijaryhmittymä, joka aloitti ACT UP:in visuaalisesta propagandasta vastaavana ryhmänä. ACT UP on toistuvasti hyökännyt kaupallisia yrityksiä, hallitusten tehottomuutta ja yleistä tietämättömyyttä vastaan ja tehnyt AIDS-kriisistä poliittisen ongelman.
ACT UP -aktivistit ovat ottaneet erityisesti katolisen kirkon kampanjansa kohteeksi. He ovat häirinneet katolisia messuja, heitelleet kondomeja ympäri kirkkorakennusta ja sylkeneet ehtoollisleipiä suustaan kirkon lattialle. Katolinen ihmisoikeusjärjestö Catholic League on tuonut ACT UP -järjestön rikokset esiin vuotuisissa viharikoksia käsittelevissä raporteissaan.
ACT UP kampanjoi erityisesti valtion rahoittaman AIDS-tutkimuksen, hoitopaikkojen ja lääkkeiden puolesta, muuttaakseen virheellisen ja epämääräisen AIDS-kriisiuutisoinnin, tiedottaakseen ja opettaakseen turvaseksistä sekä herättääkseen avointa keskustelua ongelmasta. ACT UP on saanut laajaa kansainvälistä huomiota ja se toimii yli 70 itsenäisenä soluna yli 20 maassa.
ACT New Zealand

| ACT New Zealand |
| --- | --- |
  
  
  
Perustettu:  1994
Johto:   David Seymour 
Ideologia:  konservatismi klassinen liberalismi libertarismi
Poliittinen kirjo:  oikeisto
Parlamentti:  11 / 120
Kotisivu:  www.act.org.nz
Infobox OKNimi-testi OK: 
ACT New Zealand on uusiseelantilainen klassista liberalismia edustava poliittinen puolue. Se perustettiin vuonna 1993 nimellä Association of Consumers and Taxpayers (suom. Kuluttajien ja veronmaksajien yhdistys), josta sen nykyinen nimi on lyhenne, ja se osallistui puolueena vuoden 1996 vaaleihin. Puolue toimi kansallispuolueen johtaman hallituksen tukipuolueena vuosina 2008–2017. Vuoden 2020 parlamenttivaaleissa puolue sai parlamenttiin kymmenen edustajaa voittamalla yhden vaalipiirin ja saamalla listavaalissa 7,58 prosentilla äänistä yhdeksän lisäedustajaa. Vuoden 2023 vaaleissa puolue sai 11 paikkaa.
ARA Almirante Brown

ARA Almirante Brown, ARA General Brown tai ARA Brown on ollut usean Argentiinan laivaston aluksen nimenä.
ARA Almirante Brown (1826)
ARA General Brown (1867)
ARA General Brown (1869)
ARA Almirante Brown (1880), taistelulaiva
ARA Almirante Brown (C-1), Veinticinco de Mayo -luokan risteilijä
ARA Almirante Brown (D-20), Fletcher-luokan hävittäjä
ARA Almirante Brown (D-10), Almirante Brown -luokan hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ARA Almirante Brown”, voi hakea sivunnimihaulla, laajalla sivunnimihaulla tai tekstihaulla.
ARA Almirante Brown (1880)

| ARA Almirante Brown |
| --- | --- |


Aluksen vaiheet
Rakentaja:  Samuda Brothers, Cubitt Town, Lontoo
Laskettu vesille:  6. lokakuuta 1880
Poistui palveluskäytöstä:  myyty romutettavaksi 1932
Tekniset tiedot
Uppouma:  4 300 t
Pituus:  73,15 m
Leveys:  15,24 m
Syväys:  6,25 m
Koneteho:  5 400 ihp (4 MW)
Nopeus:  14 solmua
Miehistöä:  520
Aseistus
Aseistus:  8 × 8″ Armstrong tykkiä 6 × 4,7″ tykkiä 2 × 9 naulan tykkiä 2 × 7 naulan tykkiä
ARA Almirante Brown oli Argentiinan laivaston ironclad-alus, jonka valmisti 1880 Samuda Brothers Lontoossa.
Alus laskettiin vesille 1880, ja se palveli Argentiinan laivastossa vuoteen 1932. Aluksen suojana oli yhdeksäntuumainen teräksellä päällystetty vyö, ja sen aseistus koostui ajan mukaisesti erikokoisista tykeistä.
Alus oli varustettu törmäyskeulalla ja sen keula- keula peräkansi olivat lyhyet. Aluksessa oli kaksi mastoa, joissa kummassakin oli tulenjohtolavat, ja ainoastaan yksi savuhormi. Aluksessa oli kaksoispohja, ja sen teräsrunko oli päällystettu puulla ja sinkillä. Aluksen suojana ollut vyö oli pääaseiden kohdalla yhdeksäntuumainen vesirajasta kuusi tuumaa sen alapuolelle kaveten 7,5 puoleentoista tuumaan perää kohden.
Alus modernisoitiin Le Seynen telakalla 1897-1898, jolloin kahdeksantuumaiset tykit korvattiin kymmenellä 5,9 tuuman 50 pituuskaliiperin Canet-tykeillä. Tykeistä kuusi muodosti patterin, ja loput neljä oli sijoitettu pareittain keulaan ja perään. Vanhentuneet 4,7 tuuman tykit korvattiin kuudella uudemmalla 4,7 tuuman 50 pituuskaliiperin tykillä. Täten aluksen miehistö tarve laski samalla 380.
Alus poistettu palveluksesta 17. marraskuuta 1932.
695

| --- | --- |
Vuosisadat: 400-luku · 500-luku · 600-luku · 700-luku · 800-luku
Vuosikymmenet: 590-luku · 600-luku · 610-luku · 620-luku · 630-luku · 640-luku 650-luku · 660-luku · 670-luku · 680-luku · 690-luku · 700-luku
Vuodet: 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609 610 · 611 · 612 · 613 · 614 · 615 · 616 · 617 · 618 · 619 620 · 621 · 622 · 623 · 624 · 625 · 626 · 627 · 628 · 629 630 · 631 · 632 · 633 · 634 · 635 · 636 · 637 · 638 · 639 640 · 641 · 642 · 643 · 644 · 645 · 646 · 647 · 648 · 649 650 · 651 · 652 · 653 · 654 · 655 · 656 · 657 · 658 · 659 660 · 661 · 662 · 663 · 664 · 665 · 666 · 667 · 668 · 669 670 · 671 · 672 · 673 · 674 · 675 · 676 · 677 · 678 · 679 680 · 681 · 682 · 683 · 684 · 685 · 686 · 687 · 688 · 689 690 · 691 · 692 · 693 · 694 · 695 · 696 · 697 · 698 · 699 700 · 701 · 702 · 703 · 704 · 705 · 706 · 707 · 708 · 709
Tapahtumia

21. marraskuuta paavi Sergius I nimitti Willibordin friisien arkkipiispaksi..
Syntyneitä

31. joulukuuta Muhammad bin Qasim, syyrialainen kenraali.
Afraid of Sunlight

| Afraid of Sunlight Marillion |
| --- | --- | --- |

Studioalbumin tiedot
 Äänitetty : tammi-kesäkuu 1995
 Julkaistu: 1995
 Tuottaja(t): Dave Meegan
 Tyylilaji: progressiivinen rock
 Kesto: 51.25
 Levy-yhtiö: EMI
Marillionin muut julkaisut
| Brave 1994 | Afraid of Sunlight 1995 | This Strange Engine 1997 |
Afraid of Sunlight on Marillionin vuonna 1995 julkaistu kahdeksas studioalbumi, ja viimeinen jonka levy-yhtiönä oli EMI. Albumi käsittelee kuuluisuuden tuhoisaa puolta. Kappale "Afraid of Sunlight" liittyy James Deanin kaltaisiin, kun taas "Out of this World" käsittelee vuonna 1967 kuollutta Donald Campbellia, jolla oli hallussaan nopeusennätykset sekä maalla että vedessä. Kappale sai Bill Smithin etsimään ja nostamaan Campbellin Bluebird K7 -veneen, jonka kyydissä tämä oli kuollut. "King" viittaa Elvikseen, Kurt Cobainiin ja yhtyeen vihjeiden mukaan Michael Jacksoniin. Kappale "Beyond You" muistuttaa Phil Spectorin Wall of Sound -tuotoksia, ja se nauhoitettiin yksikanavaisesti.
Laulaja Steve Hogarth on kertonut Kuin raivo härkä -elokuvan olleen suurena vaikutteena albumin teossa. Toisena vaikutteena on ollut O. J. Simpson, jonka murhaoikeudenkäynti oli nauhoitusten aikana menossa. Hogarth pitää albumia Marillionin parhaana.
Kappaleet

Gazpacho – 7.28
Cannibal Surf Babe – 5.25
Beautiful – 5.12
Afraid of Sunrise – 5.01
Out of this World – 7.54
Afraid of Sunlight – 6.49
Beyond You – 6.10
King – 7.03
Vuoden 1999 uudelleenjulkaisulla on lisäksi seuraavat kappaleet toisella levyllä:
Icon – 6.04
Live Forever – 4.34
Second Chance (Dave Meegan mix of "Beautiful") – 5.14
Beyond You (Demo) – 5.17
Cannibal Surf Babe (Studio Outtake) – 5.59
Out of this World (Studio Outtake) – 7.27
Bass Frenzy – 1.17
Mirages (Demo) – 6.02
Afraid of Sunlight (Acoustic Demo) – 6.49
Sympathy (For the Road Crew) – .00 (Kappaleen voi kuunnella vain tietokoneen ja salakoodin avulla. Koodi löytyy Marillionin kotisivujen Afraid of Sunlight -levystä kertovasta osiosta.)
Aina Berg

| Mitalit | Mitalit | Mitalit |  |
| --- | --- | --- | --- |
|  Aina Berg |  Aina Berg |  Aina Berg |  |
Maa:   Ruotsi
Naisten uinti
|  Olympialaiset  |  Olympialaiset  |  Olympialaiset  |  |
|  Pronssia | Antwerpen 1920 | 4 × 100 m vapaaviesti |  |
|  Pronssia | Pariisi 1924 | 4 × 100 m vapaaviesti |  |
Aina Berg (7. tammikuuta 1902 Göteborg, Länsi-Götanmaa – 27. lokakuuta 1992 Göteborg, Länsi-Götanmaa) oli ruotsalainen uimari. Hän sai vuoden 1920 kesäolympialaisissa pronssia 4 × 100 m vapaauintiviestissä; hänen kanssaan mitalin saivat Emy Machnow, Carin Nilsson ja Jane Gylling. Hän kilpaili myös 100 ja 300 metrin vapaauinnissa.
Vuoden 1924 kesäolympialaisissa Berg sai jälleen pronssimitalin 4 × 100 m vapaauintiviestissä – tällä kertaa Gulli Ewerlundin, Wivan Petterssonin ja Hjördis Töpelin kanssa.
Alain Billiet

Alain Billiet
Alain Billiet (s. 5. kesäkuuta 1951 Brugge) on belgialainen graafinen suunnittelija, joka tunnetaan euro-valuutan symbolin (€) suunnittelijana.
Agnotologia

Agnotologia on oppi joka tutkii mielipiteiden tai kansan/kansanosan harhauttamista tieteellisillä tuloksilla tai väittämillä. Stanfordin yliopiston professori Robert Proctor (tieteen historia) on ehdottanut epätarkan tai harhaanjohtavan tieteen tarkoituksellisesti luomaan epäilyyn tai väliinpitämättömyyteen käsitettä agnotologia. (kreik. agnonis, ei tietoa)
Esimerkiksi tupakkateollisuuden käyttämä tiedeperustainen argumentointi jolla se pyrkii välttämään vastuuta tupakoinnin terveyshaitoista  Agnotologiaa esiintyy myös taloudellisia ja sotilaallisia etuja sisältävissä terveys- ja ympäristökysymyksissä kuten ilmastonmuutos ja Laukaanjoen fosforipäästöt.
7 eaa.

| --- | --- |
Vuosisadat: 100-luku eaa. · Ensimmäinen vuosisata eaa. · Ensimmäinen vuosisata
Vuosikymmenet: 100-luku eaa. · 90-luku eaa. · 80-luku eaa. · 70-luku eaa. · 60-luku eaa. · 50-luku eaa. · 40-luku eaa. · 30-luku eaa. · 20-luku eaa. · 10-luku eaa. · Ensimmäinen vuosikymmen eaa. · Ensimmäinen vuosikymmen
Vuodet: 100 eaa. · 99 eaa. · 98 eaa. · 97 eaa. · 96 eaa. · 95 eaa. · 94 eaa. · 93 eaa. · 92 eaa. · 91 eaa. · 90 eaa. · 89 eaa. · 88 eaa. · 87 eaa. · 86 eaa. · 85 eaa. · 84 eaa. · 83 eaa. · 82 eaa. · 81 eaa. · 80 eaa. · 79 eaa. · 78 eaa. · 77 eaa. · 76 eaa. · 75 eaa. · 74 eaa. · 73 eaa. · 72 eaa. · 71 eaa. · 70 eaa. · 69 eaa. · 68 eaa. · 67 eaa. · 66 eaa. · 65 eaa. · 64 eaa. · 63 eaa. · 62 eaa. · 61 eaa. · 60 eaa. · 59 eaa. · 58 eaa. · 57 eaa. · 56 eaa. · 55 eaa. · 54 eaa. · 53 eaa. · 52 eaa. · 51 eaa. · 50 eaa. · 49 eaa. · 48 eaa. · 47 eaa. · 46 eaa. · 45 eaa. · 44 eaa. · 43 eaa. · 42 eaa. · 41 eaa. · 40 eaa. · 39 eaa. · 38 eaa. · 37 eaa. · 36 eaa. · 35 eaa. · 34 eaa. · 33 eaa. · 32 eaa. · 31 eaa. · 30 eaa. · 29 eaa. · 28 eaa. · 27 eaa. · 26 eaa. · 25 eaa. · 24 eaa. · 23 eaa. · 22 eaa. · 21 eaa. · 20 eaa. · 19 eaa. · 18 eaa. · 17 eaa. · 16 eaa. · 15 eaa. · 14 eaa. · 13 eaa. · 12 eaa. · 11 eaa. ·  10 eaa. · 9 eaa. · 8 eaa. · 7 eaa. · 6 eaa. · 5 eaa. · 4 eaa. · 3 eaa. · 2 eaa. · 1 eaa. · 1 jaa.
Tapahtumia

Jupiterin ja Saturnuksen näennäinen kohtaaminen tähtitaivaalla, jota on pidetty Betlehemin "joulutähtenä".
Syntyneitä

Jeesus Kristus syntyy maan päälle ihmisenä (Kristinuskon mukaan).
1495

| --- | --- |
Vuosisadat: 1200-luku · 1300-luku · 1400-luku · 1500-luku · 1600-luku
Vuosikymmenet: 1390-luku · 1400-luku · 1410-luku · 1420-luku · 1430-luku · 1440-luku 1450-luku · 1460-luku · 1470-luku · 1480-luku · 1490-luku · 1500-luku
Vuodet: 1390 · 1391 · 1392 · 1393 · 1394 · 1395 · 1396 · 1397 · 1398 · 1399 1400 · 1401 · 1402 · 1403 · 1404 · 1405 · 1406 · 1407 · 1408 · 1409 1410 · 1411 · 1412 · 1413 · 1414 · 1415 · 1416 · 1417 · 1418 · 1419 1420 · 1421 · 1422 · 1423 · 1424 · 1425 · 1426 · 1427 · 1428 · 1429 1430 · 1431 · 1432 · 1433 · 1434 · 1435 · 1436 · 1437 · 1438 · 1439 1440 · 1441 · 1442 · 1443 · 1444 · 1445 · 1446 · 1447 · 1448 · 1449 1450 · 1451 · 1452 · 1453 · 1454 · 1455 · 1456 · 1457 · 1458 · 1459 1460 · 1461 · 1462 · 1463 · 1464 · 1465 · 1466 · 1467 · 1468 · 1469 1470 · 1471 · 1472 · 1473 · 1474 · 1475 · 1476 · 1477 · 1478 · 1479 1480 · 1481 · 1482 · 1483 · 1484 · 1485 · 1486 · 1487 · 1488 · 1489 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509
Tapahtumia

22. helmikuuta – Ranskan Kaarle VIII joukot valtaavat Napolin.
14. syyskuuta – Vanha viha alkoi venäläisten hyökkäyksellä Ruotsiin.
25. lokakuuta – Manuel I nousi Portugalin kuninkaaksi.
30. marraskuuta – Viipurin pamaus
25. joulukuuta – Espanjalaiset murskaavat viimeisen alkuasukkaiden vastarinnan Kanariansaarilla toisessa Acentejon taistelussa Teneriffalla.
Ensimmäiset Wormsin valtiopäivät, keisarikunnan Reichskammergericht perustettiin
Hollolan keskiaikaisen kivikirkon ensimmäiset osat valmistuivat.
Aberdeenin yliopisto perustettiin.
Württembergistä tuli herttuakunta.
Achernin kaupunki paloi.
Syntyneitä

26. tammikuuta – Go-Nara, Japanin keisari 1526–1557 (k. 1557)
1. elokuuta – Jan van Scorel, hollantilainen taidemaalari (k. 1562)
Hans Denck, saksalainen anabaptistinen teologi ja uskonpuhdistaja (k. 1542)
Kuolleita

31. toukokuuta – Cecily Neville, Yorkin herttuatar (s. 1415)
14. syyskuuta – Elisabet Tudor, Englannin Henrik VII:n tytär
25. lokakuuta – Juhana II, Portugalin kuningas (s. 1455)
10. marraskuuta – Dorotea Brandenburgilainen, Ruotsin, Norjan ja Tanskan kuningatar (s. 1430)
Cosimo Tura, italialainen taidemaalari (s. 1430)
Agniva Lahiri

Agniva Lahiri (22. elokuuta 1979 Kolkata – 20. syyskuuta 2016) oli intialainen queer- ja transaktivisti.
Lahiri oli bengali. Hänellä oli kaksi siskoa. Hän kärsi kouluaikoinaan ja myöhemmin kiusaamisesta sekä ajoittaisesta fyysisestä väkivallasta. Lahiri kuului sukupuolivähemmistöön, ja kiusaaminen liittyi hänen feminiinisiksi koettuihin piirteisiinsä ja toimintamalleihinsa. Hän liittyi tukiryhmään ja sai henkistä tukea osalta yliopiston opettajista. Lahiri opiskeli Asutosh Collegessa ja valmistui sitten maisteriksi bengalinkielisessä kirjallisuudessa Kalkutan yliopistosta. Myöhemmin hän sai maisterin arvon myös sosiologiassa Nagarjuna-yliopistosta.
Lahiri alkoi julkaista Pratyay Arshi Nagar -lehteä. Hän perusti Kolkatassa kansalaisjärjestö PLUS:n (People Like Us) kautta johtamansa Prothoma-turvakodin, joka keskittyi palvelemaan läheistensä hylkäämiä ja seksuaalisesti hyväksikäytetyiksi joutuneita transsukupuolisia. Lahiri auttoi myös ihmiskaupan uhreja, varsinkin miehiä ja transnaisia, jotka monet uhreja avustaneet järjestöt olivat sivuuttaneet.
Lahiri teki yhteistyötä muiden muassa UNICEF:n ja UNFPA:n kanssa. Hän oli myös HIV-positiivisten oikeuksia ajavan Alliance Indian läheinen yhteistyökumppani. Lahiri kärsi alkoholiongelmasta ja kuoli 37-vuotiaana maksan vajaatoimintaan.
Aatu Okko

Aatu Okko  (26. maaliskuuta 1852 – 29. huhtikuuta 1917 Ikaalinen) oli suomalainen maanviljelijä, kauppias, opettaja ja valtiopäivämies.
Jyväskylän seminaarista valmistunut kansakoulunopettaja, kunnallismies ja maanviljelijä Aatu Okko omisti myös kirjakaupan. Hän oli talonpoikaissäädyssä Ikaalisten tuomiokunnan edustaja valtiopäivillä  1904–1905. Hän oli yleisen anomusvaliokunnan jäsen.
Alain Azerot

Alain Azerot on Suomessa asuva ranskalainen näyttelijä. Hän on näytellyt Turun ja Helsingin kaupunginteatterissa sekä suomalaisissa elokuvissa ja TV sarjoissa. Kotikadussa Azerot näytteli René Petitin roolia, sekä Kaverille ei jätetä, Korkeajännitys, Poliisin poika ja Pekko ja muukalainen.
Alain Azerot'in vanhemmat ovat kotoisin Ranskan Guayanasta ja Martiniquen saarelta Karibialta. Azerot kävi koulua Ranskassa ja on suorittanut tutkinnon kansainvälisestä kaupasta, mutta hänen uransa on ollut pitkään teatterissa.
Azerot muutti Suomeen vuonna 1994 tutustuttuaan Ranskassa suomalaisiin teatterilaisiin.
Alain Barrière

| Alain Barrière |
| --- | --- |

Henkilötiedot
Koko nimi:  Alain Bellec
Syntynyt: 18. marraskuuta 1935 La Trinité-sur-Mer, Ranska
Kuollut: 18. joulukuuta 2019 (84 vuotta) Carnac, Ranska
Ammatti:  laulaja
Muusikko
Tyylilajit:  Chanson ja popmusiikki 
Levy-yhtiöt:  RCA Records ja Philips Records 
  [ Muokkaa Wikidatassa ] [ ohje ]  
Alain Barrière (oik. Alain Bellec, 18. marraskuuta 1935 – 18. joulukuuta 2019) oli ranskalainen laulaja. Barrière aloitti insinööriopinnot 1955 École nationale supérieure d'arts et métiers -korkeakoulussa Angers'ssa ja innostui opiskeluaikanaan musiikista ja aloitti kappaleiden tekemisen. Barrière valmistui 1960, mutta jatkoi musiikin parissa. Hän voitti 1961 Coq d’or -kykykilpailun kappaleella "Cathy", minkä myötä hän sai levytyssopimuksen.
Barrière edusti Ranskaa vuoden 1963 Eurovision laulukilpailussa kappaleella "Elle était si jolie". Kappale sijoittui kilpailussa jaetulle viidennelle sijalle.
Barrière julkaisi debyyttialbuminsa Ma vie vuonna 1964. Barrière esitti pääosaa vuoden 1966 elokuvassa Pas de panique, mutta jatkoi tuon jälkeen laulajana. Suurin menestyskappale Tu t’en vas (1975) myi yli 200 000 kappaletta.
Barrière mani naimisiin 1975 ja avasi vaimonsa kanssa Le Stirwen -viihderavintolan. Barrière kuitenkin joutui vero-ongelmiin, minkä vuoksi muutti Yhdysvaltoihin 1977 ja asui siellä neljä vuotta. Ranskaan palattuaan hän yritti paluuta, mutta albumit Un peu de sang breton ja La mer est là eivät menestyneet. Barrière muutti Quebeciin Kanadaan, josta palasi Ranskaan 1990-luvun alussa. 1997 Barrière julkaisi kokoelmalevyn Ma vie: Trente années de chansons, joka sisälsi hänen vanhoja hittejään sekä albumin Barrière 97.
Barrière julkaisi 2006 omaelämänkerran Ma Vie. Hän kuoli 84-vuotiaana 18. joulukuuta 2019.
Lyckselen kunta

| Lyckselen kunta |
| --- | --- |
 vaakuna

Valtio:   Ruotsi
Lääni:  Västerbottenin lääni
Maakunta:  Lappi
Keskustaajama:  Lycksele
Kuntakoodi:  2481
Pinta-ala  ():  
 – Maa:  5 518,18 km²
Väkiluku (31.12.2021)  ():  12 264
 – Väestötiheys:  2,2 as./km²
 
 www.lycksele.se 
Infobox OKVirheellinen NIMI-arvo: 
Betselen pato ja voimala.
Tuggenselen aarniometsää.
Örträskin kylä samannimisen järven rannalla.
Vindelinjoen Storforsen.
Lyckselen kunta (ruots. Lycksele kommun) on Västerbottenin läänissä sijaitseva Ruotsin kunta. Maakuntajaossa se kuuluu Lappiin. Kunnan keskustaajama on Lycksele.
Kunnan maapinta-ala on 5 518,18 neliökilometriä (1.1.2016) ja asukasluku 12 264 henkeä (31.12.2021).
Lyckselessä sijaitsee Ruotsin Lapin eteläosan liikenne- ja kauppakeskus ja ionosfääriobservatorio. Lyckselen Kristinebergissä on kaivos, jossa louhitaan kuparia, sinkkiä ja rikkiä. Läheltä Lyckseleä Svartbodanista löydettiin vuonna 1997 merkittävä kultaesiintymä. Kunnassa on noin 900 yritystä eri aloilla. Kunnallisia peruspalveluja on tarjolla muun muassa koulutusta ja kirjasto.
Matkaa Lyckselestä Uumajaan on noin 120 kilometriä.
Lyckseleen perustettiin Ruotsin ensimmäinen saamenkielinen koulu vuonna 1632. Alueella on myös vanha kirkko- ja markkinapaikka Gammplatsen. Kunta oli kauppapaikkana jo 1600-luvun alussa.
Vuonna 2007 kunnassa oli 14,85 km² peltoa, joten saman ajankohdan maapinta-alaan vertaamalla saadaan peltojen osuudeksi 0,3 prosenttia kunnan maapinta-alasta.